На основу члана 119, став 1, тачка 1) а у вези члана 108. став.1, Закона о основама система образовања и васпитања („Сл. гласник РС“ бр. 88/2017, 27/2018 - др. закони, 10/2019, 6/2020 и 129/2021) и Упутство за израду акта којим установе образовања и васпитања прописују мере, начин и поступак заштите и безбедности деце и ученика(Сл. гласник РС, бр. 67/2022) од од 17.06.2022. године и чл.56. Статута Школе"Љуба Ненадовић", ул.\_Аце Јоксимовића 25., Школски одбор Школе"Љуба Ненадовић" дана 14.11.2022.. године, донео је:

**Правилник о заштити и безбедности ученика**

**I Основне одредбе**

Члан **1.**

Овим правилником регулишу се мере, начин и поступак заштите и безбедности ученика Школе"Љуба Ненадовић", ул.\_Аце Јоксимовића 25. (у даљем тексту Школа) :

1. **приступ школи** (згради и дворишту) приступачност дворишта за све ученике, близина саобраћајница, пешачких прелаза, лежећих полицајаца и семафора;
2. **сигурност простора око школе** – ограђеност дворишта и степен ризика од могућности приступа трећих лица том  простору, осветљеност дворишта, постављање видео надзора, стање електричних и водоводних инсталација;
3. **сигурност у унутрашњем простору школе – стање објеката у коме се одвија васпитно образовни рад –постављње рампи за ученике са посебним потребама, приступ електричним, водоводним инсталацијама и системима за грејање само .овлашћеним лицима, сигурност рукохвата на степеницама, безбедан рад у фискултурној сали и кабинетима.**

**Члан 2.**

Заштита и безбедност ученика школе организуjе се у сарадњи са надлежним органом jединице локалне самоуправе .

**Члан 3.**

У финансиjском плану школе обезбеђуjу се средства за заштиту и безбедност ученика у складу са прописаним мерама овог Правилника.

**II Посебне одредбе**

**Члан 4.**

Заштита и безбедност ученика Школе остваруjе се предузимањем следећих мера

* организовањем дежурстава наставника помоћно –техничког особља и ангажовањем професионалног обезбеђења,
* предузимањем мера за заштиту од пожара у згради школе и око зграде и осталих мера за заштиту од елементарних непогода
* сарадња са органима државне управе, локалне самоуправе и припадницима МУП-а,

**Члан 5.**

У остваривању, прописивању и извршавању мера заштите и безбедности ученика Школа сарађује са:

1) Општином Чукарица

2) Скупштином  Града Београда - Секретаријатом за образовање;

3) Министарством просвете, науке и технолошког развоја;

4) Министарством унутрашњих послова;

5) Центром за социјални рад општине Чукарица;

 6) Домом здравља “Др Симо Милошевић“.

**III Заштита и безбедност ученика**

**Члан 6.**

Школа jе дужна да обезбеди физичку заштиту и безбедност ученика.

Спровођење ових мера Школа ће остварити у сарадњи са надлежним органима локалне самоуправе, МУП-а и другима надлежним органима.

Надлежни органи локалне самоуправе дужни су да обезбеде средства Школи за спровођење оних мера коjе су наложене решењима надлежних инспекциjа у прописаним роковима.

**Члан 7.**

**Физичка заштита и безбедност** се остваруjе кроз:

* контролу безбедности самог обjекта Школе
* контролу дворишта
* контролу уласка и изласка у школу
* контролу исправности електро, водоводних и других инсталациjа и уређаjа
* заштиту у случаjу пожара, поплаве и других елементарних активности
* прву помоћ
* заштиту за време игранки и других jавних окупљања
* заштиту за време рекреативне наставе, екскурзиjа, излета, логоровања
* заштиту за време организовања активности ван школе
* заштиту ученика у саобраћаjу
* предузимање других мера у циљу остваривања физичке заштите и безбедности ученика.

**1. Контрола обjекта**

Члан **8.**

Домар Школе jе дужан да редовно прати и отклања недостатке на и у Школи.

Справе у фискултурноj сали мораjу се одржавати у исправном стању.

Пре почетка наставне године домар проверава стање висећих справа у фискултурноj сали. У случаjу да недостатке ниjе у стању сам да отклони, дужан jе да обавести директора или секретара Школе.

Члан **9.**

Лице ангажовано као обезбеђење објекта и спремачице дужни су да свакодневно прегледаjу учионице и остале просториjе на коjима су распоређени и да промене односно недостатке неодложно jаве домару да их отклони.

Домар jе дужан да свакодневно прегледа стање топловодних уређаjа и инсталациjе и да уочене недостатке уклони, а уколико ниjе у стању да их сам отклони, дужан jе да обавести директора или секретара Школе.

**2. Контрола дворишта**

Члан **10.**

У времену од 07.00- до 20,00. часова забрањен jе улазак и боравак у дворишту школе осим ученицима и запосленима у школи.

Члан **11.**

Помоћно-техничко особље jе дужно да редовно одржава двориште.

Члан **12.**

Строго jе забрањено улазити превозним средствима на четири точка (кола, камион и сл.) у двориште школе, сем у изузетним случаjевима за потребе школе по одобрењу директора.

У школском дворишту забрањено jе возити бициклове и мотоцикле.

**3. Контрола уласка и изласка из Школе**

**Члан 13.**

Радним данима када се у школи одржава настава, дежурни ученици, дежурни наставници и физико техничко обезбеђење остваруjу контролу уласка у школу и воде књигу улазака и изласка из школе у којој евидентирају улазак свих лица која нису запослена у школи

Нерадним данима, за време распуста и државних празника , када се у школи не одржава настава улазак у Школу jе забрањен, сем у изузетним случаjевима, по одобрењу директора школе.

У случаjу било каквих проблема, обавештава се директор или секретар, а у њиховом одсуству психолог школе.

У случаjу непредвиђених околности лице ангажовано као обезбеђење објекта у времену када школа не ради, предузима потребне мере за решавање истих, а по потреби обавештава дежурну службу MУП, односно секретара или директора школе.

**Члан 14.**

Задатак спремачица jе да обављаjу послове у оквиру свог радног места тj. да бораве на распоређеним теренима и помажу у вршењу дежурства.

Спремачице су дужне да обавесте секретара уколико се у просториjама ван места предвиђеног за приjем странака (канцелариjа директора, канцелариjа секретара, рачуноводства, просториjа за психолошко-педагошку службу и сл.) налази лице коjе не ради у Школи.

Члан **15.**

Ученицима, родитељима, наставницима и свим другим лицима које долазе у школу строго jе забрањено уносити оружjе, оруђе и друге предмете коjима се могу нанети озледе, угрозити живот ученика и запослених односно нанети штета школскоj и личноj имовини

Службена лица (запослени у MУП-у и др.) могу уносити оружjе у складу с правилима њихове службе.

Члан **16.**

Учиницима jе забрањено да за време одмора без дозволе одељењског старешине или дежурног наставника изађу из дворишта школе.

Одељењски старешина односно дежурни наставник може дозволити излазак из дворишта школе само у изузетним случаjевима (на захтев родитеља и сл.)

**Члан 17.**

Дежурство наставника, помоћно-техничког особља и ученика обавља се у складу са одредбама Правилника о обављању дежурства у школи од године.

4. **Контрола** **електро**, **водоводних** **и** **других** **уређаjа**

**Члан 18.**

Домар jе дужан да свакога дана на почетку рада изврши преглед свих просториjа и увери се у исправност инсталациjа и постоjању услова за несметан рад.

Уколко домар примети неке неправилности дужан jе да их отклони, а ако ниjе у могућности да то сам уради, да одмах обавести директора или секретара школе.

**Члан 19.**

Лице ангажовано као обезбеђење објекта jе дужано да после завршеног рада у школи да обиђе све просториjе и у њима отклони опасности коjе би могле да проузрокуjу пожар, експлозиjу или неку другу несрећу (искњучити електро-уређаjе, уклонити запаљиве течности и други лако запљиви материjал и сл.).

**Члан 20.**

У Школи треба да се обезбеди оптимална температура (мин \_\_ степени Целзиjуса).

Ложач jе дужан да проверава греjање у Школи и у случаjу квара на тим инсталациjама да исте што хитниjе отклони.

**Члан 21.**

У Школи се мора обезбедити адекватно осветљење.

Прозори се мораjу редовно (наjмање четири пута годишње) чистити, а домар jе дужан да редовно мења прегореле неонске цеви.

5. **Заштита** **у** **случаjу** **пожара**, **поплаве** **или** **других** **елементарних** **активности**

**Члан 22.**

Школа наjмање jеданпут годишње организуjе вежбу евакуациjе у случаjу пожара.

Учитељи и разредне старешине ће наjмање на jедном часу одељенске заjеднице у току школске године упознати ученике о понашању у случаjу елементарних непогода.

**Члан 23.**

Домар школе jе дужан да се стара о исправности и употребљивости ватрогасне технике коjом располаже школа, да се брине да се иста налази увек на одређеним местима, и да о томе води писмену евиденциjу.

**6. Прва помоћ**

**Члан 24.**

У случаjу повреде ученика или запослених, директор, секретар или дежурни наставник, ако и други запослени који се затекну у школи обаввезни су да пруже прву помоћ повређеном, ако су у могућности и обавесте и затраже прву помоћ, односно медицинско збрињавање у медицинској установи коjа се налази у непосредноj близини школе.

**Члан 25.**

Школа jе дужна да обезбеди ормарића прве помоћи коjи ће стаjати:

* у кабинету техничког образовања
* у кабинету професора физичког
* у хемиjском кабинету
* у биолошком кабинету и код психолога.

Наставници техничког образовања и физичког васпитања дужни су да одржаваjу ормариће у уредном стању и са потребним количинама санитетског материjала и средстава за пружање прве помоћи и да обавештаваjу секретара школе о утрошеном материjалу ради набавке потрошеног.

**Члан 26.**

У ормарићу из члана 25. овог Правилника мора се увек налазити следећи санитетски материjал:

* 2 комада фластер - завоjа
* 5 мањих и 5 већих стерилних првих (заштитних ) завоjа
* 4 комада калико завоjа дужине 5 м, ширине 8 см
* 2 троугласте мараме и 4 сигурносне игле ("зихерице")
* 3 пакетића беле вате по 10 гр и 1 пакет просте вте од 100 гр
* 1 маказе за резање завоjа са заврнутом главицом
* алкохол, jод, хидроген

Забрањено jе стављати у ормарић предмете коjи се не сматраjу санитетским материjалом. Ормарић за прву помоћ мора бити закључан.

Резервни кључ се мора налазити код секретара и у педагошко- психолошкоj служби.

7. **Заштита** **за** **време** **jавних** **окупљања**

**Члан 27.**

Пре одржавања jавних окупљања у школи, секретар школе jе дужан да писмено обавести ОУП о времену и траjању окупљања.

Члан **28.**

За време окупљања у просториjама школе школа jе дужна да обезбеди присуство дежурног зависно од броjа присутних.

**8. Заштита са време екскурзиjа, излета, логоровања**

**Члан 29.**

Школа организуjе излете и екскурзиjе у складу са важећим Правилником о програму за остваривање екскурзиjе.

**Члан 30.**

За целокупну реализациjу рекреативне наставе, излета, есксурзиjа, логоровања одговоран jе наставник -вођа пута, а кога одреди директор школе.

На излете и екскурзиjе упућуjе се по 1 наставник на \_\_-\_\_ ученика. Агенциjа са коjом Школа сарађуjе у обавези jе да обезбеди лекара коjи ће боравити са децом.

**9. Организоване активности ван школе**

**Члан 31.**

Школа ће, по правилу, организовано да превози већи броj ученика ради обављања неких од ваншколских активности (одлазак у музеj, зоолошки врт и сл.).

У случаjу мањих група, Школа може да води ученике и без организованог превоза, али jе потребно да се претходно обезбеди сагласност родитеља.

**10. Заштита ученика у саобраћаjу**

**Члан 32.**

Школа ће, у сарадњи са надлежном службом МУП-а и другим службама (Министарство просвете, Секретариjат за образовање и сл.) спровести едукациjу ученика о безбедности у саобраћаjу.

**Члан 33.**

Школа ће, у сарадњи са надлежним органом локалне самоуправе, предузети све мере ради обезбеђивања сигнализациjе на прометним раскрсницама, обезбеђивање школског полицаjца и других мера ради заштите ученика на путу од куће до школе.

**11. Предузимање других мера у циљу обезбеђивања физичке заштите и безбедности ученика**

**Члан 34.**

Строго jе забрањено пушење у школи и у дворишту школе, уношење и конзумирање алкохола, опиjата и других средстава са психоактивним деjством, као и уношење оружjе, оруђе и друга средства коjима се могу нанети озледе, угрозити живот ученика и запослених односно нанети штета школскоj и личноj имовини.

Непоштовање ових одредби повлачи повлачи дисциплинску одговорност како ученика тако и дежурног наставника.

Запосленима у Школи забрањено jе да пуше у просториjама школе сем за то одређеним местима, као и да уносе односно користе алкохол, опиjате, наркотичка средства и друга средстава са психоактивним деjством.

**Члан 35.**

У циљу заштите школске имовине и безбедности деце у школском дворишту ван радног времена школа ће обезбедити лице ангажовано као обезбеђење објекта.

**IV Здравствена заштита и безбедност ученика**

**Члан 36.**

Здравствена заштита и безбедност се остваруjе кроз:

* одржавање хигиjене у школи и школском дворишту
* хигиjену исхране
* редовне систематске и санитарне прегледе
* едукациjу ученика и наставника о очувању здравља, препознавању заразних болести и сл.
* друге активности у циљу обезбеђења здравља ученика.

**1. Одржавање хигиjене у школи**

**Члан 37.**

У циљу обезбеђивања здравствене заштите и безбедности ученика, спремачице су дужне да свакодневно одржаваjу чистоћу и врше дезинфекциjу у одређеним просториjама (свакодневно да обришу подове, више пута у току дана очисте тоалете са средствима за дезинфекциjу, редовно обришу намештаj и опрему, књиге у библиотеци,) и дворишту (наjмање jеданпут дневно почисте двориште и улични део уколико то временске прилике то дозвољаваjу);

Два пута у школскоj години, а по потреби и чешће, детаљно чисте све просториjе (перу зидове, рибаjу подове, перу прозоре , врата и опрему )- генерално чишћење;

* Редовно носе мантиле и одговараjућу обућу,
* Чисте снег на прилазима Школе,
* Врши друге послове у складу са систематизациjом послова и по налогу директора и секретара школе.

**Члан 38.**

У циљу обезбеђивања здравствене заштите домар школе jе дужан:

* редовно да коси траву и одржава живу ограду у школском дворишту и испред школе (наjмање 3 - 4 пута годишње)
* редовно одржава санитарни чвор у исправном стању (исправност славина, казанчића, боjлера, санитариjа и сл.)
* редовно одржава обjекат, иснталациjе и инвентар школе у исправном стању.
* редовно учествуjе у чишчењу снега и леда са степеништа школе и других прилаза школи,
* редовно носи одговараjућу одећу и обућу за рад
* врши друге послове у складу са систематизациjом послова и по налогу директора и секретара школе.

**2. Хигиjена исхране**

**Члан 39.**

У циљу обезбеђивања здравствене заштите сервирка jе дужна да:

* наjмање два пута годишње обави санитарни преглед
* рукуjе и складишти намирнице у складу са хигиjенским прописима
* редовно носи чисту униформу и капу на глави
* редовно одржава чистоћу у кухињи и трпезариjи,
* редовно дезинфикуjе радне површине и посуђе
* храну не додируjе директно рукама
* врши друге послове у складу са систематизациjом послова и по налогу директора и секретара школе.

**3. Санитарни и систематски прегледи**

**Члан 40.**

У циљу обезбеђивања здравствене заштите сви запослени су дужни да наjмање jеданпут годишње обаве санитарни преглед.

У ченици обављаj у систем атске прегледе у сарадњи са надлежном службом Дома здравља.

**4. Едукациjа ученика и наставника**

**Члан 41.**

Школа ће кроз часове одељенске заjеднице спроводити едукациjу ученика о заштити здравља, препознавању заразних болести, вашљивости и сл.

По потреби школа може организовати и семинаре на ту тему за све запослене у Школи.

**Члан 42.**

У случаjу да jе ученик оболео од неке заразне болести или постоjи сумња у то, наставник ће ученика одстранити са часова и позвати родитеља и здравственог радника односно здравствену службу ради отклањања наведеног проблема.

**Члан 43.**

Систематску стоматолошку заштиту ученика спроводи надлежна служба дечjе зубне амбуланте.

**V Ментална заштита и безбедност ученика**

**Члан 44.**

Ментална заштита и безбедност ученика се остваруjе кроз:

* уважавање личности детета,
* развиjање хуманих односа у Школи
* успостављање оптималних односа између наставника и родитеља
* поштовање Правила понашања ученика, запослених и родитеља ученика у Основноj школи "Љуба Ненадовић", ул.Аце Јоксимовића 25.
* свим другим активности у циљу очувања менталног здравља деце.

**1. Уважавање личности детета**

**Члан 44.**

У Школи су забрањене активности коjима се угрожаваjу или омаловажаваjу ученици по основу расне, националне, jезичке, верске или полне припадности, као и подстицање тих активности. У Школи jе забрањено физичко кажњавање и вређање личности детета.

**2. Развиjање хуманих односа у Школи**

**Члан 45.**

Односи међу ученицима треба да буду засновани на међусобноj сарадњи и помоћи, другарству, приjатељству, уважавању и поштовању личности и пристоjном опхођењу.

Међусобне неспоразуме и сукобе ученици решаваjу у оквиру одељенске заjеднице, уз посредовање одељенског старешине, психолога односно дежурног наставника.

Међусобне неспоразуме и сукобе ученика и наставника решава директор школе у сарадњи са школским психологом.

**Члан 46.**

Ученик коjи непримерено, грубо, агресивно и на други неприхватљив начин се понаша према другим ученицима, запосленима или трећим лицима подлеже дисциплинскоj одговорности.

**Члан 47.**

У оквиру одељенске заjеднице ученици ће се редовно едукувати о хуманим међуљудским односима, умећу комуникациjе, толеранициjи, сектама и другим облицима манипулациjе и сл.

**3. Развиjање оптималних односа између наставника и родитеља**

**Члан 48.**

Ради решавања кључних образовно-васпитних питања (успех у школи, психофозички развоj, проблеми у школи, екцесна понашања, организациjа ваннаставних активности и сл.) повремено ће се организовати едукациjа родитеља путем семинара, радионичарским радом, дружењем, одржавањем културних манифестациjа и др.

**VII Завршне одредбе**

**Члан 49.**

Правилник се усваја након прибављене сагласности савета родитеља и мишљeња ученичког праламента, а ступа на снагу осмог дана од дана објављивања на интгернет страници Школе.

**Члан 50.**

Даном ступања на снагу овог Правилника, престаје да важи Правилник о мерама, начину и поступку заштите и безбедности ученика

ПРЕДСЕДНИК ШКОЛСКОГ ОДБОРА

 Јелена Шапић